stanford-oval/wikipedia huggingface dataset:
Helsingin kauppakorkeakoulun ylioppilaskunta

Pyörre - KY:n logo
‎
Helsingin kauppakorkeakoulun ylioppilaskunta (KY) oli vuonna 1911 perustettu, ylioppilaskunta-asetuksella määrätty julkisyhteisö. Ylioppilaskunta lakkautettiin 1.1.2010 sen yhdistyessä osaksi Aalto-yliopiston ylioppilaskuntaa. Helsingin kauppakorkeakoulun ylioppilaskunnan toimintaa jatkaa vuonna 2010 perustettu Helsingin kauppatieteiden ylioppilaat ry, jonka nimi sittemmin keväällä 2016 muutettiin Aalto-yliopiston kauppatieteiden ylioppilaat ry:ksi toiminnan muutettua Otaniemeen.
KY oli sääntöjensä mukaan perustettu jäsentensä yhdyssiteeksi sekä edistämään heidän yhteiskunnallisia sosiaalisia ja henkisiä pyrkimyksiään ja opiskeluun ja opiskelijan asemaan yhteiskunnassa liittyviä pyrkimyksiä. Ylioppilaskunta toimi jäsentensä edunvalvojana erityisesti korkeakoulu- ja opintososiaalisissa asioissa. KY tarjosi jäsenilleen monenlaisia palveluja ja takasi taloudelliset resurssit laajalle harrastustoiminnalle.
Ylioppilaskunnan jäseniä olivat asetuksen mukaan kaikki entisessä Helsingin kauppakorkeakoulussa (HSE) ylempää tai alempaa korkeakoulututkintoa suorittaneet. Lisensiaatin- tai tohtorintutkintoa suorittavat pystyivät halutessaan liittymään ylioppilaskunnan jäseniksi.
Helsingin kauppakorkeakoulun ylioppilaskunnalla oli mittava omaisuus. Sen sijoitussalkun arvo oli syksyllä 2007 noin 60 miljoonaa euroa. Vuonna 2010 perustetty yhdistys (nyk. Aalto-yliopiston kauppatieteiden ylioppilaat ry) jatkaa ylioppilaskunnan toimintaa kylterien etujen ajajana.
Historia > 1910-luku

Akateeminen kaupallinen koulutus sai alkunsa Suomessa vuonna 1904, kun Suomen Liikemiesten Kauppaopistoon perustettiin ylioppilaille omat rinnakkaisluokat. Vuodesta 1904 vuoteen 1911 ylioppilaiden luokat kuuluivat Suomen Liikemiesten Kauppaopiston Oppilasyhdistykseen. Yhteiselo ei toiminut näiden eri tason opiskelijoiden välillä kitkattomasti ja riidat kärjistyivät äärimmilleen vuonna 1911, kun ylioppilasluokista muodostettiin ensimmäinen suomenkielinen Kauppakorkeakoulu. Tämän seurauksena 7.10.1911 perustettiin Kauppakorkeakoulun Oppilasyhdistys (KKO), josta tuli myöhemmin 1920-luvulla Kauppakorkeakoulun Ylioppilaskunta (KY).
Ensimmäisinä vuosina jäsenmäärä oli vain noin 70, ja toimintaa vaikeutti taloudellisten resurssien niukkuus. Toiminnalla pyrittiin kuitenkin jo silloin ajamaan opiskelijoiden etuja. Lisäksi Oppilasyhdistyksen nykyäänkin näkyviä aikaansaannoksia olivat ylioppilaskunnan oma lippu, kuntanauha ja -merkki. Vuosikymmenen loppua leimasivat epävakaisuudet, sisällissota ja pula-aika, ja syksyllä 1917 toiminta jouduttiin vuoden ajaksi keskeyttämään kokonaan.
Historia > 1920-luku

Vuosikymmenen alussa voimakas uudistumisenhalu johti uuden, jatkuvuutta tavoittelevan Kauppakorkeakoulun Ylioppilaskunnan (KY) perustamiseen vuonna 1923. KY:n perustamisvuodeksi katsotaan kuitenkin jo Kauppakorkeakoulun Oppilasyhdistyksen syntymävuosi 1911. Vapaa-ajantoimintaa pyrittiin ahkerasti harjoittamaan esimerkiksi kaupungin eri ravintoloissa.
Oman haasteensa ylioppilaskuntatoiminnalle aiheutti kieltolaki, mutta neuvokkaiden opiskelijoiden ansiosta juhlissa ei yleensä tarvinnut litkiä pelkkää limonadia. Ratkaisu ongelmalliseen yhteisen tilan puuttumiseen löytyi vuonna 1927, kun rehtori Bonsdorff antoi ylioppilaskunnalle käyttöön oman huoneiston Kauppakorkeakoulun piharakennuksesta. Tämä oli selvä piristysruiske ylioppilaskuntatoiminnalle, koska nyt opiskelijoilla oli mahdollisuus nauttia yhteisestä vapaa-ajan viettopaikasta ja siellä sijainneesta ravintolasta aamusta iltaan.kenen mukaan? Unelma oman talon hankkimisesta oli kuitenkin jo alkanut kehittyä ja se hallitsi KY:n toimintaa lähes 20 vuoden ajan.
Historia > 1930-luku

Talohankkeen rahoituksen saaminen oli pitkä prosessi ja monenlaisia varainkeruumenetelmiä nähtiin, huipennuksena arpajaiset vuonna 1930. Välillä heikentynyt taloudellinen tilanne ajoi koko projektin vastatuuleen, mutta omakotiajatukseen uskovan ydinjoukon, sitkeän ponnistelun ja onnenkantamoistenkin turvin lopulta vuonna 1939 allekirjoitettiin nykyisen KY-talon tontin ostosopimus ja rakennustyöt polkaistiin käyntiin heti. Kolmekymmenluvun uudistuksiin kuului myös vuonna 1934 aloitettu mursukasvatus. Valmistuneet, viisaat mursaattorit pitivät huolta uusien opiskelijoiden akateemisesta perussivistyksestä jakamalla tietämystä oman ylioppilaskunnan historiasta ja traditioista. KY:n kansainvälinen yhteistyökin sai alkunsa, kun toteutettiin ensimmäinen harjoittelijavaihto ulkomaille.
Historia > 1940-luku

Sotien aikaan vuosikymmenen alussa korkeakoulun ovet olivat vaihtelevasti auki. KY ansiosta rintamalla oleville lähetettiin asemasodan aikaan opintomonisteita, joista tuli pian suosittuja myös kotona olevien keskuudessa. Vaikka ylioppilaskunnalla ei sodan aikaan varsinaista toimintaa ollutkaan, traditioista, kuten mursujaisista ja vapun vastaanottajaisista, pidettiin kiinni. KY-talo valmistui Pohjoiselle Rautatiekadulle vuonna 1940. Sota oli hidastanut sen rakentamista, mutta lopulta se saatiin valmiiksi. Helmikuussa valmistuneessa talossa juhlittiin heti ylioppilaskunnan ensimmäistä vuosijuhlaa. Pian tämän jälkeen 42 onnellista kuntalaista pääsi muuttamaan uuteen oppilaskotiin. Talossa avattiin myös KY:n omat kerhotilat. Vielä 1940-luvulla kaikilla muualta muuttaneilla ei ollut mahdollisuutta asua KY:n ylläpitämissä asunnoissa. Pohjoisen Rautatiekadun asunnot olivat kiven alla ja hintakin oli kaupungin alivuokralaisasuntoihin verrattuna huima.kenen mukaan?
Kuvataiteilija Aarre Heinonen voitti ensimmäisen palkinnon rakennuksen seinämaalauskilpailussa vuonna 1945, ja maalaus valmistui vuonna 1947.
Historia > 1950-luku

Aatteet olivat jääneet 1930-luvulle ja sodanjälkeisessä Suomessa aika kului yhteiskuntaa ja talouselämää jälleenrakentaen. Tutkinnon muututtua kolmivuotiseksi, KY kasvoi hetkessä parin sadan jäsenen yhteisöstä tuhatpäiseksi opiskelijajoukoksi. KY:n ensimmäinen saavutus kaupallisessa yrittäjätoiminnassa oli Amer-Tupakka Oy:n perustaminen 1950. Amerin laadukkaasta Boston-savukkeesta tuli nopeasti suosikkimerkki taitavan markkinoinnin, kuten verkkosukissa esiintyneiden Boston-tyttöjen, avulla. Julkisuudessa KY ja Boston yhdistettiin nopeasti; myös Mursujaiset ja vappu järjestettiin Bostonin nimissä. Kun KY:llä myöhemmin vuonna 1964 perustettiin jazz-orkesteri, sai sekin nimen Boston Promenade.
Kerhotoiminta alkoi elpyä 1950-luvun alussa. KY:n urheiluseura eli loistoaikojaan, esimerkiksi akateemisissa sarjoissa KY oli usein voittamaton. Tällöin perustettiin myös pari kertaa vuodessa ilmestyvä KY:n Sanomat ja useita kerhoja valokuvauksesta autoiluun. Yksi uusista kerhoista oli Kauppakorkeakoulun Ylioppilaskunnan Laulajat (KYL), joka alun perin toimi sekakuorona, kunnes se vuonna 1953 muutettiin mieskuoroksi.
Historia > 1960-luku

Opiskelijamäärät kasvoivat nopeasti 1960-luvun alussa ja asunto-ongelmat lisääntyivät varsinkin Helsingissä. Tilannetta helpottamaan KY:llä suunniteltiin jopa risteilijäaluksen ostoa opiskelija-asuntolaksi, mutta hanke kaatui liian korkeaan hintapyyntöön. Sen sijaan nykyäänkin KY:n omistuksessa olevaa Ruusulankadun opiskelija-asuntolaa alettiin rakentaa.
Kauppakorkeakoulun Ylioppilaskunta oli 1960-luvulla mukana myös televisiobisneksessä: sillä oli osuus Suomen ensimmäisen kaupallisen televisiokanavan perustajasta, Tesvisiosta. Yleisradio koki kilpailun piikkinä lihassaan ja osti tuolloin jo konkurssikypsän Tesvision tammikuussa 1964. Heti perään Yleisradio osti myös tamperelaisen Tamvision osakkeet – näistä muotoutui sittemmin nykyisinkin voimissaan oleva Yleisradion TV2.
Suurin tapahtuma KY:n historiassa 60-luvulla oli kuitenkin Finnfocus – mittava vientinäyttely Lontooseen vuonna 1968. Runsaan tuen avulla KY vuokrasi Amerin varustamolta M/S Finnpartner -laivan, joka purjehti Towerin sillan kupeeseen ja teki Suomea sekä suomalaisia yrityksiä tunnetuksi kansainvälisesti. Hanke oli rohkea riskisijoitus, joka onnistuessaan keräsi laajaa myönteistä julkisuutta ylioppilaskunnalle.
Historia > 1970-luku

Ylioppilaskuntatoiminta politisoitui 1970-luvulla, ja aikakaudelle olivat leimallista KY:n poliittiset valtataistelut ja niistä johtuva hallitusten suuri vaihtuvuus. Suurin puheenaihe 1970-luvulla oli KY-talon kohtalo, vaihtoehtoina rakennuksen opiskelija-asuntojen säilyttäminen tai kiinteistön kaupallisen potentiaalin hyödyntäminen. KY:läisten ongelmat asuntojen saatavuuden kanssa jatkuivat vielä 1970-luvulle, vaikka Vaasankadun asuntola valmistui 1970. Pitkällisen kädenväännön jälkeen KY kuitenkin päätti muuttaa KY-talon asuntolan konttoritiloiksi. Tämä pahensi opiskelijoiden asuntotilannetta väliaikaisesti, mutta pitkällä aikavälillä osoittautui tuottavaksi ja viisaaksi ratkaisuksi.kenen mukaan? Osittain tämän päätöksen ansiosta KY pystyy tarjoamaan opiskelijoilleen asuntoja nykyiseen malliin.kenen mukaan?
Historia > 1980-luku

Ylioppilaskunnan toiminta ei ollut 1980-luvulla enää niin poliittista. Haalareiden käyttö yleistyi, kun opiskelijaelämä kehittyi lähemmäksi nykymuotoaan eli hauskanpitoa. Kuntalaiset juhlivat ylioppilaskunnan omistamissa ravintoloissa ja erityisesti KY-talossa sijainnut KY-Exit oli Helsingin suosituimpia yökerhoja. Myös vanhoja perinteitä elvytettiin järjestämällä kevättanssiaiset koulun juhlasalissa vuonna 1982. KY-taloon saatiin viimein 1980-luvulla monta vuosikymmentä toivottu sauna. Kasinotalouden pyörteissä KY alkoi hajauttaa osakesalkkuaan.
KY:n omistamia yrityksiä hallinnoimaan perustettiin Ekomen-konserni, jonka alla muut yritykset toimivat. Ekomen Oy perustettiin yhdistämällä siihen ravintolatoimintaa harjoittanut Kylteri Oy, graafisen alan Kyriiri Oy ja kiinteistöpalveluyritys Ekoservice Oy. Toimintansa Ekomen aloitti 1985. Muutamassa vuodessa yritys kasvoi keskisuureksi konserniksi, joka työllisti yli 280 henkilöä.
Opiskelijat olivat aikaisemmin saaneet kokeilla business-taitojaan KY:n yrityksissä, mutta 1980-luvulla yritysten johtoon siirtyi ammattilaisia. Erityisesti ravintolatoiminta katsottiin parhaimmaksi antaa alan ammattilaisten johdettavaksi. Myös erilaiset yrityspelit kuuluivat ajan henkeen. KY:läisten aloittamasta pelistä kasvoi satojen yritysten pohjoismainen ”Skandinavian Business Tournament” -kilpailu.
KY oli paljon mukana myös ylioppilaskunnan ulkopuolisessa toiminnassa ja tiedotusvälineet seurasivat ahkerasti KY:n asioita. Vuonna 1983 ylioppilaskunta osallistui yleisurheilun Helsingin MM-kisojen järjestelyihin vastaamalla virallisten kisatuotteiden myynnistä. KY jatkoi rajojensa etsimistä ja antoi rahoitusta uuden radiokanavan perustamiseksi. Kyseinen kanava, Radio City, täytti vappuna 2005 kaksikymmentä vuotta.
Historia > 1990-luku

Vuosikymmenen alun lama iski myös KY:n toimintaan. Ekomen-konserni meni konkurssiin 1991. Konkurssi tuli monille yllätyksenä. Konkurssiin vaikuttivat Ekomenin liiallinen keskittyminen kiinteistö- ja ravintola-aloille, jotka molemmat hiipuivat. Yrityksen kasvuvauhti oli ollut liian kova ja hallitsematon, eikä kustannusrakenne suurten korkokulujen vuoksi sopeutunut tulojen pienenemiseen. Ekomenin saneeraus oli aloitettu liian myöhään.
KY painiskeli suurten taloudellisten vaikeuksien kanssa. Vuosikymmentä leimasivat organisaation uudelleenjärjestelyt ja paremman palvelutarjonnan tavoittelu, esimerkiksi 1990-luvulla perustettiin Suomen ensimmäinen korkeakoulussa toimiva rekrytointipalvelu, joka jatkaa toimii tänäkin päivänä. KY teki lisää kiinteistösijoituksia vastauksena opiskelijoiden huonoon asuntotilanteeseen ja opiskelijoiden etuja valvottiin erityisen kärkkäästi aikojen ollessa vaikeita. Talouden tasapainoon saaminen vaati lopulta sen, että KY luopui Amerin K-osakkeista suuren mediakohun saattelemana: edustajiston kokousta seurattiin kansallisissa uutisissa asti. Kansainvälinen toiminta vilkastui 1990-luvulla entisestään ja ympäristöasiat olivat tärkeitä ylioppilaskunnalle.
Historia > 2000-luku

KY perusti Kylteri-lehden monivuotisen Contactorin lakkautuksen jälkeen. Asuntojen määrä oli edelleen kasvussa, viimeiset asuntokohteet valmistuivat Helsingin Arabianrantaan alkuvuodesta 2006, ja huhtikuussa 2009 Arkadiankadulle Töölöön.
KY-talon nimeksi tuli vuonna 2021 Kulma 21.
Historia > Ylioppilaskunnasta yhdistykseksi

Vuoden 2010 alussa Helsingin kauppakorkeakoulun ylioppilaskunta yhdistyi Aalto-yliopiston ylioppilaskuntaan yhdessä Teknillisen korkeakoulun ylioppilaskunnan (TKY) ja Taideteollisen korkeakoulun ylioppilaskunnan (TOKYO) kanssa. Kylterikulttuurin jatkumisen turvaamiseksi perustettiin yhdistysmuotoinen Helsingin kauppatieteiden ylioppilaat ry ja KY-säätiö, joille ylioppilaskunta lahjoitti osan omaisuudestaan. Lahjoitukset ovat herättäneet erimielisyyksiä ja keskustelua niin Aalto-yliopiston ylioppilaskunnassa kuin mediassakin.
Organisaatio > Edustajisto

Edustajisto oli ylioppilaskunnan ylin päättävä elin. Sen 30 jäsentä valittiin joka toinen vuosi pidettävissä vaaleissa, joissa ehdolle saattoi asettua kuka tahansa ylioppilaskunnan jäsen. Edustajiston toiminnasta määrättiin KY:n säännöissä.
Organisaatio > Hallitus

Hallitus käytti ylioppilaskunnan yleistä toimeenpano- ja hallintovaltaa eli johti ylioppilaskunnan toimintaa, vastasi hallinnosta sekä valvoi sääntöjen ja määräysten noudattamista.
Hallitukseen kuului puheenjohtajan lisäksi vähintään viisi ja enintään yhdeksän jäsentä. Edustajisto nimitti hallituksen puheenjohtajan ja hänen esityksestään hallituksen jäsenet. Parlamentaarisen periaatteen mukaan hallituksen ja sen yksittäisten jäsenten tuli jatkuvasti nauttia edustajiston luottamusta.
1959 - 1960 - Heikki Hara
1960 - 1961 - Jorma Sammalkorpi
1961 - 1962 - Panu Haapala
1962 - 1963 - Heikki Vuorimaa
1963 - 1964 - Jaakko Kentala
1964 - 1965 -
1965 - 1966 - Pekka Niini
1966 - 1967 -
1967 - 1968 - Erkki Rissanen
1968 - 1969 - Pekka Lampén
1969 - 1970 - Matti Uuspää
1970 - 1971 - Markku von Hertzen
1971 - Kari Aminoff
1971 - 1972 - Kari J. Toikka
1972 - Aarno Järvinen
1973 - Harri Viitanen
1974 - 1975 - Heikki Siikaniva
1976 - Esa Mälkönen
1977 - 1978 - Karl Wallin (ent. Riku Joki)
1979 - 1980 - Erkki Moisander
1980 - Timo Syrjälä
1981 - Petri Heiskanen
1982 - Jaana Jussila
1983 - Kaisa Vikkula o.s. Hurme
1984 - Mikko Tavastila
1985 - Matti Vikkula
1986 - Jouni Mölsä
1987 - Kari Jääskeläinen
1988 - Esko Pyykkönen, Petri Ailus (jatkoi, kun Pyykkönen siirtyi kesken kauden pääsihteeriksi)
1989 - Timo-Pekka Räty
1990 - Kirsi Kärki-Luoto
1991 - Salla Vainio
1992 - Ari Mäkelä
1993 - Kimmo Kallama
1994 - Petteri Harjula
1995 - Meri Löyttyniemi (o.s. Peltonen)
1996 - Timo Aukia
1997 - Tiina Saukko (o.s. Laitinen)
1998 - Sari Köykkä
1999 - Sandy Tscherep
2000 - Marika Schaupp
2001 - Minna Mehtälä
2002 - Henri Heikura
2003 - Elina Seppä
2004 - Antti Lehtoranta
2005 - Sakari Penttinen
2006 - Tessa Viinanen
2007 - Jenni Laakso
2008 - Katariina Kyckling
2009 - Matti Parpala
Yhdistysaikaiset hallituksen puheenjohtajat:
2010 - Tiina Kanninen
2011 - Lauri Heiliö
2012 - Sauli Böhm
2013 - Heini Toivanen
2014 - Essi Myllymäki
2015 - Antti Korpelainen
2016 - Henrik Kekarainen
2017 - Jyri Heimo
2018 - Kari Karttunen
2019 - Arttu Aine
2020 - Heikki Helaniemi
2021 - Niko Ylä-Poikelus
2022 - Topias Turppa
2023 - Rasmus Räsänen
Organisaatio > KY:n toimisto

KY:n toimistolla työskenteli osa- tai täyspäiväisesti noin 20 henkilöä. Palvelu- ja aatteellisen toimiston esimiehenä toimi pääsihteeri, joka omalta osaltaan vastasi henkilöstöhallinnosta, budjetista ja sääntöjen noudattamisesta. Edustajisto valitsi pääsihteerin kolmivuotiskaudeksi.
Mikko Leppänen: 1961
Jorma Haarni: 1962
Marja Mare: 1963–1964
Jyrki Otila: 1964–1965
Olle Koskinen: 1965–1966
Kari Ravilo: 1966–1969
Kari Aminoff: 1970–1971
Jukka Suomela: 1971
Reijo Vilén: 1972–1973
Jukka–Pekka Järventaus: 1974–1978
Nils Tuominen: 1978–1980
Karl Wallin (ent. Riku Joki): 1980–1983
Aimo Parviainen: 1983–1985
Jarmo Tähtinen: 1985–1988
Esko Pyykkönen: 1988–1991
Pekka Rantala: 1991–1994
Kimmo Kallama: 1994–1997
Minna Perilä: 1997–2000
Anu Karjalainen: 2000–2003
Sandy Tscherep: 2003–2006
Kimmo Kääriä: 2006–2009
Jenni Männistö (ent. Laakso): 2009–2010
Yhdistysaikaiset pääsihteerit/toiminnanjohtajat:
Susanna Kemppinen: 2010–2012
Pekka Lampinen 2012–2014
Karri Tuominen 2014–2017
Esa-Pekka Mattila 2017–2019
Nina Pitkänen 2019–2021
Heidi Riihimäki 2021–
Organisaatio > Valiokunnat

Hallituksen alaisuudessa toimi kuusi valiokuntaa:
Koulutuspoliittinen valiokunta eli KOVA
Kulttuurivaliokunta eli KUVA
Liikunta- ja hyvinvointivaliokunta eli LiHy
Yrityssuhdevaliokunta eli CORE (entinen Sales Academy ja Yrppä)
Masters' Committee
Tutor Committee
Organisaatio > Jaostot

Jaostojen toiminta oli hyvin värikästä ja laajamittaista. Niillä oli kerhoja vakiintuneempi asema KY:n organisaatiossa.
KY:llä toimi kolme erilaista jaostoa:
KY-SUB, kansainvälinen jaosto
Kulttuurijaosto (KUJ)
NESU-KY on vapaa-ajanjärjestö, joka kuuluu pohjoismaissa toimivaan Nordiska Ekonomie Studerandes Union -opiskelijajärjestöön, josta tulee lyhenne NESU. NESU-KY järjestää mm. sitsejä, yritysiltoja, dammarit ja herrarit.
KY:llä ennen toimineita jaostoja
Kehitysyhteistyöjaosto (KEHY)
Ympäristöjaosto/toimikunta, 1980-90-luvun vaihteen lisäksi ainakin 1994
AIESEC-KY
Organisaatio > Ainejärjestöt

Ainejärjestöt toimivat ylioppilaskunnan korkeakoulusektorin yhteydessä. Yleensä ainejärjestön perustivat kyseisen aineen pääaineopiskelijat. Ainejärjestöjen toiminta oli hyvin monimuotoista. Ne järjestivät esimerkiksi vierailuja alan yrityksiin, yhteistä ohjelmaa professoreiden ja muun henkilökunnan kanssa, illanviettoja sekä paljon muuta hauskaa ja mielenkiintoista. Ainejärjestöillä oli myös mahdollisuus osallistua opetuksen kehittämiseen omassa aineessaan.
Aalto Management (ent. Jopo) - johtamisen ja organisaatioiden pääaineen sekä johtamisen ohjelman opiskelijoiden ainejärjestö
Aalto Marketing Society (ent. Acti) - markkinoinnin ainejärjestö
CEMS Club - CEMS-tutkintoa suorittavien ainejärjestö
Jury - yritysjuridiikan opiskelijoiden ainejärjestö
Aalto Economics (ent. KY Economics) - kansantaloustieteen opiskelijoiden ainejärjestö
Aalto Finance (ent. KY Finance) - rahoituksen opiskelijoiden ainejärjestö
KY Accounting - laskentatoimen lukijoiden ainejärjestö
Aalto ISM (ent. Piste) - tieto- ja palvelujohtamisen opiskelijoiden ainejärjestö
Probba - Aalto-yliopiston kauppakorkeakoulun kansainvälisen liiketoiminnan kandidaatintutkintoa (BScBA in International Business) suorittavien opiskelijayhdistys
KY Communication (ent. Viesti) - talouselämän viestintää opiskelevien ainejärjestö
Organisaatio > Kerhot

Ylioppilaskunnan alaisuudessa toimi kerhoja, jotka järjestivät muun muassa tapahtumia, illanviettoja ja kilpailuja.
Aiheesta muualla

Helsingin kauppatieteiden ylioppilaat ry:n verkkosivut
Ylioppilaskunnan historiaa KY ry:n verkkosivuilla  (Arkistoitu – Internet Archive)
Lohivesi, Kari: Managerial and Organisational Mechanisms for Corporate Failure: Ekomen Group Case. Väitös, Helsingin kauppakorkeakoulu 2000. ISBN 951-791-439-3.
Suomen ylioppilaskunnat
| --- | --- |
Nykyiset: AYY (Aalto-yliopisto) · HYY (Helsingin yliopisto) · ISYY (Itä-Suomen yliopisto) · JYY (Jyväskylän yliopisto) · LYY (Lapin yliopisto) · LTKY (Lappeenrannan teknillinen yliopisto) · OYY (Oulun yliopisto) · SHS (Svenska Handelshögskolan) · TaiYo (Taideyliopisto) · TREY (Tampere) · TYY (Turku) · VYY (Vaasan yliopisto) · ÅAS (Åbo Akademi)
Entiset: KY (Helsingin kauppakorkeakoulu) · JoYY (Joensuun yliopisto) · KYY (Kuopion yliopisto) · KUVYO (Kuvataideakatemia) · TOKYO (Taideteollinen korkeakoulu)  · TTYY (Tampereen teknillinen yliopisto) · Tamy (Tampereen yliopisto) · TeYo (Teatterikorkeakoulu) · TKY (Teknillisen korkeakoulu) · TuKY (Turun kauppakorkeakoulu) · SAY (Sibelius-Akatemia)
KY:n talo vuoden 1942 paikkeilla hiljattain avattuine Espilä-ravintoloineen.
Daniel Dunglas Home

Daniel Dunglas Home
Daniel Dunglas Home (20. maaliskuuta 1833 Edinburgh, Skotlanti – 21. kesäkuuta 1886 Ranska) oli 1800–luvun tunnetuimpia meedioita. Yli 25 vuoden aikana Home järjesti satoja meedioistuntoja. Home tuli tunnetuksi erityisesti levitaatioesityksistään. Monien istuntoihin osallistuneiden todistajien mukaan Home kykeni myös lisäämään omaa pituuttaan jopa 15 senttiä.
Home poikkesi monista muista meedioista siinä suhteessa, että hänen istuntojaan ei yleensä järjestetty pimeissä kabineteissa, vaan kirkkaassa valaistuksessa. Poikkeuksellista oli sekin, ettei hän ottanut maksua istuntoihin osallistuneilta. Home esitteli kykyjään myös Ranskan keisarin Napoleon III:n ja Venäjän keisarin Aleksanteri II:n hoveissa pidetyissä meedioistunnoissa.
Home vietiin yhdeksänvuotiaana Yhdysvaltoihin tätinsä Mary Cookin ja setänsä kasvatettavaksi. Homen äiti kuoli, kun poika oli 17-vuotias. Pian äidin kuoleman jälkeen Homen tädin talossa alkoi kuulua outoa koputusta ja jyskettä, joille ei löytynyt luonnollista selitystä. Täti väitti, että outojen äänien aiheuttaja oli Homen taloon kutsuma paholainen, ja poika ajettiin ulos talosta.
Vuonna 1855 Home muutti Yhdysvalloista Lontooseen, missä hän saavutti seurapiireissä pian lahjakkaan meedion maineen. Hänen maineensa levisi 1850-luvun Euroopassa niin laajalle, että paavi kutsui hänet tapaamiseen Roomaan. Pian katolinen kirkko alkoi kuitenkin syyttää Homea velhoksi ja paholaisen palvojaksi, ja hänet karkotettiin kaupungista.
Vuonna 1858 Home avioitui yläluokkaan kuuluneen 17-vuotiaan venäläisen tytön kanssa. Pariskunnalle syntyi poika, mutta vaimo sairastui tuberkuloosiin ja kuoli 1862. Lokakuussa 1871 Home avioitui uudelleen rikkaan venäläisen Julie de Gloumelinen kanssa.
Alankomaalaisen vapaa-ajattelijain yhdistyksen De Dageraadin jäsenet testasivat Homea vuonna 1858. He suhtautuivat erittäin skeptisesti Homen väitettyihin paranormaaleihin kykyihin, mutta myönsivät havainneensa testi-istunnoissa outoja fysikaalisia ilmiöitä, joille ei löytynyt luonnollista selitystä.
Englantilainen fyysikko ja kemisti William Crookes tutki Homen kykyjä vuosina 1870–1873. Hän totesi 1874 julkistamassaan tutkimusraportissa, että Home ei ollut syyllistynyt petokseen, ja hänen paranormaalit kykynsä ovat täten tulleet todistetuiksi. Crookesin tekemiä kokeita ei kuitenkaan voida pitää aukottomina.
Aiheesta muualla

http://www.survivalafterdeath.org.uk/mediums/home.htm (englanniksi)
http://www.survivalafterdeath.org.uk/articles/podmore/hallucination.htm (englanniksi)
http://www.survivalafterdeath.org.uk/articles/podmore/science.htm (englanniksi)
http://www.survivalafterdeath.org.uk/reviews/hall.htm (englanniksi)
http://www.survivalafterdeath.org.uk/articles/doyle/home.htm (englanniksi)
http://www.survivalafterdeath.org.uk/books/fodor/chapter1.htm (englanniksi)
https://web.archive.org/web/20050209225303/http://www.fortunecity.com/roswell/seance/78/dd.htm (englanniksi)
http://www.prairieghosts.com/ddhome.html (Arkistoitu – Internet Archive) (englanniksi)
http://www.telegraph.co.uk/arts/main.jhtml?xml=/arts/2005/08/28/bolam28.xml (englanniksi)
http://www.telegraph.co.uk/arts/main.jhtml?xml=/arts/2005/08/28/bolam128.xml (englanniksi)
http://education.guardian.co.uk/higher/books/story/0,10595,1566310,00.html (englanniksi)
http://search.ft.com/ftArticle?queryText=dunglas&aje=true&id=050826002321%5Bvanhentunut+linkki%5D (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Australia  Alankomaat  Puola  Portugali  Vatikaani 
Henkilöt:  Deutsche Biographie  Trove 
Muut:  SNAC  IdRef